Source: http://lawblog.sk/pravna-pomoc/pravna-pomoc/reklamacia-pri-predaji-auta-zodpovednost-za-vady?page=11
Timestamp: 2019-01-16 04:04:26+00:00
Document Index: 4305956

Matched Legal Cases: ['§ 499', '§ 596', '§ 612', '§ 612', '§ 499', '§ 596', '§ 597', '§ 597', '§ 598', '§ 599', '§599', '§ 600']

Reklamácia pri predaji auta - zodpovednosť za vady | Lawblog
Reklamácia pri predaji auta - zodpovednosť za vady
takze kupil som automobil ford escort previezol som sa nanom pozrel som sa nanho tak zbezne a dal som predajcovi peniaze spisal som zmluvu len tak rukou lebno predavajuci nemal vytlacenu je tam vin kod cena a aj nase podpisi no
na druhy den rano som prisiel k autu a zistil som ze mi vitieklo znacne mnozstvo oleja tak som volal predavajucemu a on ze to nieje mozne ze ako mozem chcet na take auto zaruku potom sme spolu volali a on ze mi to opravi kedze je automechanik a ze nech to naseba napisem lebo potom by sa uz musela robit kontrola originality tak som to naseba napisal no zistili sme ze to tecie tesnenie pod blokom motora ja som snim volal snazil som sa nejak dohodnut
no neuspesne predajca bol vulgarny tak potom tam volal moj otec lebo ja s takymito vecmi nemam nejaku skusenost a dohodli sa ze preplati opravu tak sme povedali mechanikovi nech sa nato poriadne este pozrie a ze potom este zavolame predavajucemu no nezdviha telefon vobec nekomunikuje tak som sa chcel spytat ci mam vobec sancu uspiet aby mi vratil peniaze dakujem
ážený pane,
zodpovednosť za vady je všeobecne upravená v § 499-510 Občianskeho zákonníka zákon č. 40/1964 S.b. a osobitne pri kúpnej zmluve § 596-600 Občianskeho zákonníka. Okrem toho jestvuje osobitná úprava zodpovednosti za vady veci pri predaji v obchode § 612-627 Občianskeho zákonníka, ktorá
sa uplatní ak je predávajúcim podnikateľský subjekt, ktorý predáva vec ako súčasť svojej podnikateľskej činnosti.
Z Vašej otázky predpokladám, že šlo o kúpu osobného motorového vozidla medzi dvoma fyzickými osobami, teda ustanovenia § 612-627 Občianskeho zákonníka sa neuplatnia. Zmluva o predaji hnuteľnej veci nevyžaduje písomnú formu, takže ani to, že je zmluva napísaná rukou a veľmi stručne
nie je na prekážku uplatnenia Vašich nárokov.
Predovšetkým je potrebné povedať, že i na predaj použitej veci sa vzťahuje zodpovednosť za vady. Túto zodpovednosť vyjadruje § 499 Občianskeho zákonníka takto
To v praxi znamená, že obvyklou vlastnosťou pri použitej veci je jej opotrebenie, ktoré by však nemalo brániť bežnému používaniu. Vadu , ktorú popisujete vo svojej otázke je vadou, ktorá bráni použitiu veci - auta obvyklým spôsobom a preto sa toto dá zaradiť medzi vady veci za ktoré predávajúci zodpovedá.
Ak vec má vady, o ktorých predávajúci vie, je povinný kupujúceho pri dojednávaní kúpnej zmluvy na ne upozorniť § 596 Občianskeho zákonníka.
Ak dodatočne vyjde najavo vada, na ktorú predávajúci kupujúceho neupozornil, má kupujúci právo na primeranú zľavu z dojednanej ceny zodpovedajúcu povahe a rozsahu vady; ak ide o vadu, ktorá robí vec neupotrebiteľnou, má tiež právo od zmluvy odstúpiť § 597/1 Občianskeho zákonníka.
Právo odstúpiť od zmluvy má kupujúci aj vtedy, ak ho predávajúci ubezpečil, že vec má určité vlastnosti, najmä vlastnosti vymienené kupujúcim, alebo že nemá žiadne vady, a toto ubezpečenie sa ukáže nepravdivým § 597/2 Občianskeho zákonníka.
Kupujúci má právo na úhradu nevyhnutných nákladov, ktoré mu vznikli v súvislosti s uplatnením práv zo zodpovednosti za vady § 598 Občianskeho zákonníka.
Vady musí kupujúci uplatniť u predávajúceho bez zbytočného odkladu. Práva zo zodpovednosti za vady sa môže kupujúci domáhať na súde, len ak vady vytkol najneskôr do 24 mesiacov od prevzatia veci § 599/1 Občianskeho zákonníka.
Právo na náhradu nevyhnutných nákladov môže kupujúci uplatniť na súde, len ak náklady predávajúcemu oznámi v lehote uvedenej v odseku 1 §599/2 Občianskeho zákonníka.
Uplatnením práv zo zodpovednosti za vady nie je dotknuté právo na náhradu škody § 600 Občianskeho zákonníka.
To znamená, že vo Vašom prípade preukázateľným spôsobom uplatníte u predávajúceho nárok na zodpovednosť za vady veci ( najlepšie písomne doporučenou poštou na adresu uvedenú v zmluve ) a je na Vás či si uplatníte nárok na zľavu z kúpnej ceny, alebo odstúpite od zmluvy ako celku.
Zároveň ho vyzvite na úhradu nákladov, ktoré ste s tým mal ( teda náklady za obhliadku , opravu .. ).
Pokiaľ sa nedohodnete nezostáva Vám nič iné ako sa obrátiť na súd.
Reklamácia tovaru - ochrana spotrebiteľa
answer this topic napsal neprihlásený
Vysporiadanie bezpodielového vlastníctva k bytu (12,987)
Preplatenie dovolenky a skončenie pracovného pomeru (12,930)
Škoda spôsobená prevádzkou motorového vozidla (12,885)
Exekúcia na celý majetok (12,851)
Úverový podvod (12,839)
Exekúcia (12,762)
Obmedzovanie dodávok pitnej vody a zľava z nájmu. (12,743)
Vysporiadanie bezpodielového spoluvlastníctva manželov spoločný byt (12,683)
Vysporiadanie BSM a rozvod manželstva II (12,644)
Vianočné prianie (12,602)